रेडक्रॉस ने वर्कर्स को दी फर्स्ट एड की ट्रेनिंग
इंडस्ट्रियलग्रोथ सेंटर में कारगिल इंडिया प्राइवेट लिमिटेड के मुलाजिमों को ट्रेनर नरेश पठानिया ने फर्स्ट एड की ट्रेनिंग दी। जिसमें मुलाजिमों को हादसों के दौरान जिंदगियां बचाने के तरीके बताए गए।
कारगिल इंडिया प्राइवेट लिमिटेड के सीनियर सेफ्टी अफसर नरेश सुयाल के नेतृत्व में आयोजित किए गए 4 दिवसीय प्रशिक्षण कैंप के दौरान नरेश पठानिया की तरफ से वर्कर्स को अंतरराष्ट्रीय रेडक्रॉस लहर, फर्स्ट एड के महत्व, घायलों को संभालने, बनावटी सांस देने/सीपीआर, फ्रैक्चर मामलों में पट्टियों और फट्टियों का प्रयोग करने, जलने और झुलसने, जहरीले सांपों के डसने, मिर्गी दौरों, गर्मी/लू या करंट लगने, डूबने और जहर के मामलों में जाने वाली प्राथमिक सहायता के ढंग तरीकों की मौखिक और प्रेक्टिकल ट्रेनिंग करवाई गई। पठानिया ने कहा कि हादसों के दौरान घायलों को संभालने के मौके पर खुद शांत रहकर दूसरों की घबराहट और बेचैनी को दूर करो। रेडक्रॉस सचिव कर्नल वीरेंद्र कुमार ने बताया कि सोसायटी संस्था के प्रधान घनश्याम थोरी के निर्देशों के अनुसार हर वर्ग तक फर्स्ट एड की जानकारी पहुंचाई जा रही है। ताकि किसी भी दुर्घटना या इस प्रकार की घटना में बचाव हो सके।
रेड क्रास की ओर से प्राथमिक सहायता की ट्रेनिंग देने के लिए समागम करवाया।
kas_Deva hin_Deva hin_Deva hin_Deva